**Информация**

за предприети действия от "Звено за вътрешен одит" в МТИТС за периода за периода от 01.01.2014 г. до 30.12.2014 г.

Дейността по вътрешен одит се осъществява в съответствие с изискванията на Закона за вътрешен одит в публичния сектор, Стандартите за вътрешен одит в публичния сектор, Етичният кодекс на вътрешните одитори, Наръчника за вътрешен одит и Статута на „Звено за вътрешен одит” в Министерство на транспорта, информационните технологии и съобщенията.

Обект на вътрешния одит в Министерство на транспорта, информационните технологии и съобщенията са програмите, дейностите и процесите в министерството, включително на разпоредителите със средства от Европейския съюз и във второстепенните разпоредители с бюджет към министъра на транспорта, информационните технологии и съобщенията. По отношение на разпоредителите със средства от Европейския съюз, звеното има за цел да даде увереност на министъра на транспорта, информационните технологии и съобщенията и на Европейската комисия, че се прилагат адекватни системи за управление и финансов контрол по отношение на средствата по Оперативна програма „Транспорт” и са защитени финансовите интереси на Република България и на Европейския съюз.

За времето от 01.01.2014 г. до 30.12.2014 г., в резултат на извършените 30 броя одитни ангажименти на „Звено за вътрешен одит” в Министерство на транспорта, информационните технологии и съобщения, са изготвени 28 бр. окончателни одитни доклади, съдържащи 238 бр. съществени констатации. По цитираните констатации са дадени  57 бр. препоръки. От извършените одитни ангажименти 26 бр., са за даване на увереност и 4 бр., са одитни ангажименти за консултиране. От общия брой одитни доклади 15 бр. са по проекти от Оперативна програма „Транспорт” 2007-2013 г., по които са направени 38 бр. съществени констатации.

През периода в „Звено за вътрешен одит” не са постъпвали сигнали с твърдения за корупционни практики..

**Гергана Алексиева**
Ръководител на „Звено за вътрешен одит”